111. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ Αριθ. ΔΙΔΚ/Φ.543/22/13502 της 18 Νοεμ./10 Δεκ. 1985 (ΦΕΚ Β΄740) Ορισμός του Υπουργείου Προεδρίας της Κυβέρνησης, ως αρμόδιου να εγκρίνει τα ειδικά προγράμματα επιμόρφωσης των δημοσίων  υπαλλήλων.  1.Ορίζουμε ότι το Υπουργείο Προεδρίας της Κυβέρνησης θα εξακολουθεί και μετά τη δημοσίευση του Νόμ. 1388/1983 να εγκρίνει τα ειδικά προγράμματα επιμόρφωσης των δημοσίων υπαλλήλων και λειτουργών και υπαλλήλων ΝΠΔΔ και ΟΤΑ μέχρι τις 31.3.1986. Η πληρωμή των κάθε είδους δαπανών και αποζημιώσεων θα βαρύνει τις πιστώσεις  του Υπουργείου Προεδρίας της Κυβέρνησης. 2.Εκτός από τα προγράμματα της παρ.1 το Υπουργείο Προεδρίας εξακολουθεί να εγκρίνει και να χρηματοδοτεί προγράμματα χορήγησης υποτροφιών για επιμόρφωση δημοσίων υπαλλήλων στην αλλοδαπή, σύμφωνα με τις διατάξεις του Νόμ. 232/75.  Η απόφαση αυτή, η οποία ισχύει από τη δημοσίευση του Νόμ. 1388/83, να δημοσιευτεί στην εφημερίδα της Κυβερνήσεως και να κυρωθεί με Νόμο.  